 Jenesis 33  Ka oge na-aga, Jekọb lepụrụ anya, ma, lee, Isọ nọ na-abịa, ya na narị ndị ikom anọ. Nihi ya, ọ kpọọrọ ụmụ ya ụfọdụ kpọnye Lia, kpọrọ ụfọdụ kpọnye Rechel, kpọrọkwa ụfọdụ kpọnye ndị inyom abụọ ahụ na-ejere ya ozi,o wee mee ka ndị inyom ahụ na-eje ozi na ụmụ ha nọrọ nihu ihu, Lia na ụmụ ya anọrọ ha nazụ, Rechel na Josef anọrọkwa nazụ azụ.Ya onwe ya wee gafee nihu ha wee kpọọ isiala ugboro asaa ruo mgbe o rutere nwanne ya nso.Isọ wee gbara ọsọ gaa izute ya, o wee makụọ ya ma dakwasị ya nolu wee susuo ya ọnụ, ha wee malite ibe ákwá.O wee lepụ anya hụ ndị inyom ahụ na ụmụ ha wee sị: Ole ndị bụ ndị a so gị? o wee sị: Ha bụ ụmụ Chineke ji meere ohu gị amara.Ndị inyom ahụ na-eje ozi wee bịarute, ha na ụmụ ha, wee kpọọ isiala;Lia na ụmụ ya wee bịarute, ha wee kpọọ isiala, mgbe e mesịkwara, Josef na Rechel bịarutere, ha wee kpọọ isiala.O wee sị: Gịnị mere i ji zite ìgwè ndị njem a dum m zuteworo? O wee sị: Ọ bụ iji nweta ihu ọma onyenwe m.Isọ wee sị: Nwanne m, enwere m nnọọ ọtụtụ ihe. Ka ihe gị bụrụwa nke gị.Otú ọ dị, Jekọb sịrị: Ee e, biko. Ọ bụrụ na ihe m masịrị gị, ị ga-anara onyinye m na-enye gị, nihi na dị nnọọ ka ihe mere m ji na-enye gị ya si dị, ahụwo m ihu gị dị ka à ga-asị na m hụrụ ihu Chineke nihi na i ji obi ụtọ nabata m.Biko, nara onyinye m wetara iji gọzie gị, nihi na Chineke egosiwo m ihu ọma, nihi na enwekwara m ihe niile. O wee na-arịọsi ya ike, nke mere na ọ naara ya.E mesịa, ọ sịrị: Ka anyị kwalie lawa, ka m butekwara gị ụzọ.Ma ọ sịrị ya: Onyenwe m maara na ụmụaka a esighị ike, m na-elekọtakwa atụrụ na ehi na-enye ụmụ ha ara, ọ bụrụkwa na a chịa ha nike ruo otu ụbọchị, ìgwè anụ ụlọ a dum ga-anwụ.Biko, ka onyenwe m buru ohu ya ụzọ gawa, ma ka mụ onwe m gawa njem a nwayọọ nwayọọ dị ka ike kwere anụ ụlọ ndị a nọ m nihu nakwa dị ka ike kwere ụmụaka a ruo mgbe m ga-abịakwute onyenwe m na Sia.Isọ wee sị: Biko, ka m kpọnye gị ụfọdụ nime ndị so m. O wee sị: Nke a ọ bụ maka gịnị? Ka m nweta ihu ọma onyenwe m.Isọ wee tụgharịa lawa Sia nụbọchị ahụ.Jekọb wee kwalie gawa Sọkọt, o wee wuoro onwe ya ụlọ, wuokwara ìgwè anụ ụlọ ya ụlọ ndò. Ọ bụ ya mere o ji kpọọ ebe ahụ Sọkọt.Ka oge na-aga, Jekọb bịarutere nobodo Shikem, nke dị nala Ke, nenweghị nsogbu ọ bụla, ka o si na Padan-eram na-alọta; o wee maa ụlọikwuu nihu obodo ahụ.O wee zụọ ibé ala naka ụmụ Hemọ nna Shikem bụ ebe ọ mara ụlọikwuu ya, ọ zụrụ ya otu narị mkpụrụ ego.E mesịa, o wuru ebe ịchụàjà nebe ahụ wee kpọọ ya Chineke bụ Chineke Izrel. 